

Podaci vezani uz natječaj za izbor i prijam zaposlenika na radno mjesto VIŠEG STRUČNOG SURADNIKA za pripremu i provedbu projekata.

OPIS POSLOVA I ZADATAKA:

* izrađuje projektne prijedloge,
* radi na pripremi i provedbi projekata za natječaje iz EU sredstava i sredstava iz nacionalnih izvora
* priprema i izrađuje evaluacije projekata,
* radi na upravljanju projektima, nadzoru i izvještavanju,
* pruža stručnu pomoć poljoprivrednicima, poduzetnicima, ustanovama, Općini Lovas, Općini Tovarnik, Općini Tompojevci, Općini Stari Jankovci, Gradu Iloku, građanima i udrugama, iz djelokruga Razvojne agencije TINTL,
* priprema obavijesti za objavu medijima s područja rada Razvojne agencije TINTL,
* obavlja i druge stručne poslove koje mu povjeri ravnatelj.

Koeficijent složenosti poslova radnog mjesta: 1,50

Osnovna plaća je umnožak koeficijenta složenosti poslova radnog mjesta na koje je raspoređen zaposlenik i osnovice za izračun plaće, uvećan za 0,5% za svaku navršenu godinu radnog staža, a najviše 20%.

TESTIRANJE KANDIDATA

Za kandidate koji ispunjavaju uvjete objavljene u natječaju obavit će se prethodna provjera znanja i sposobnosti koja obuhvaća pisano testiranje i intervju. Za svaki dio provjere kandidatima se dodjeljuje broj bodova od 1-10.

Pravni i drugi izvori za pripremanje kandidata za testiranje:

**Područja koja će se testirati su sljedeća:**

1. Zakon o ustanovama (NN br. 76/93, 29/97, 47/99, 35/08, 127/19)

2. Zakon o regionalnom razvoju RH (NN br. 147/14, 123/17, 118/18)

3. Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)

6. https://strukturnifondovi.hr/

7. poznavanje engleskog jezika

Intervju će biti proveden samo sa kandidatima koji su ostvarili najmanje 50% bodova iz pisane provjere znanja na provedenom testiranju. Vrijeme održavanja prethodne provjere znanja i sposobnosti biti će objavljeno na web stranici Razvojne agencije TINTL, najmanje pet dana prije održavanja provjere.

PRAVILA I POSTUPAK TESTIRANJA:

Provjeri znanja i sposobnosti - testiranju mogu pristupiti samo kandidati koji ispunjavaju formalne uvjete natječaja. Kandidati koji ne ispunjavaju formalne uvjete iz natječaja o istome će biti obaviješteni pisanim putem.

Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji nije pristupio testiranju smatrat će se da je povukao prijavu na natječaj.

Po utvrđivanju identiteta, kandidatima će biti podijeljena pitanja za provjeru znanja.

Pismena provjera znanja traje 60 minuta. Kandidati su dužni pridržavati se utvrđenog vremena i rasporeda testiranja.

Za vrijeme provjere znanja i sposobnosti nije dopušteno.

* koristiti se bilo kakvom literaturom, odnosno bilješkama,
* koristiti mobitel ili druga ili druga komunikacijska sredstva,
* napuštati prostoriju u kojoj se odvija provjera,
* razgovarati sa ostalim kandidatima,
* na bilo koji način remetiti koncentraciju ostalih kandidata.

Kandidati koji se ponašaju neprimjereno ili prekrše jedno od gore navedenih pravila biti će udaljeni s testiranja, a njihov rezultat i rad neće se bodovati.

Provjera znanja i sposobnosti sastoji se od pismenog testiranja i intervjua.

Rezultati intervjua boduju se na isti način kao i testiranje.

Nakon provedenog postupka testiranja i intervjua Povjerenstvo sastavlja izvješće o provedenom postupku i utvrđenoj rang listi kandidata, te ga dostavlja Ravnatelju. Ravnatelj donosi Odluku o izboru kandidata za radno mjesto, koja će biti dostavljena kandidatima prijavljenim na natječaj, a koji su pristupili provjeri znanja. Kandidati koji su pristupili testiranju imaju pravo uvida u rezultate provedenog postupka.

PREDSJEDNIK POVJERENSTVA

ZA PROVEDBU NATJEČAJA